Publication: Magyar Közlöny
Issue: MK-2004-8 (Year: 2004, Number: 8)
Era: 2004-2010
Section: A fenti tevékenységek megfelelnek a közhasznú szervezetekrõl szóló 1997. évi CLVI. törvény 26. §-a c) 4. pontjában szereplõ közhasznú tevékenységeknek.
Paragraph Index: 1083

7. A Közalapítvány szervezete és képviselete 7.1. A Kuratórium 7.1.1. A Közalapítvány döntést hozó, képviselõ és vagyonkezelõ szerve a Kuratórium. 7.1.2. A Kuratóriumnak 19 tagja van. Az elnök és a kuratóriumi tagok megbízatása 2005. május 31-ig szól. 7.1.3. A kuratóriumi tagság megszûnik a kuratóriumi tag halálával, jelölésének visszavonásával, lemondással, a határozott idõtartam lejártával, valamint a Közalapítvány megszûnésével. A köztisztviselõ kuratóriumi tag megbízatása — az alapító ellenkezõ döntésének hiányában — köztisztviselõi jogviszonyának megszûntével megszûnik. 7.1.4. A Kuratórium elnökét az alapító — a Felsõoktatási Konferenciák Szövetsége elnökének javaslatára — kéri fel. 7.1.5. A Kuratórium tagjait az alapító bízza meg. A Kuratórium 1-1 tagjára a Fõiskolai Fõigazgatói Konferencia, az Országos Közoktatási Intézet vezetõje, a Nemzeti Szakképzési Intézet vezetõje, a Közoktatási Modernizációs Közalapítvány elnöke tesz javaslatot. Egy kuratóriumi tagot az alapító a felhasználói szféra képviselõjeként bíz meg. 7.1.6. A Kuratórium tagjai: Elnök: dr. Galambos Gábor Tagok: Bazsa György Bogdány Zoltán Bognár Anikó dr. Gajda Tibor dr. Madarász Sándor dr. Szántay Antal Ducza Istvánné Heil Péter Kovács István Vilmos Liskó Ilona Simon Dávid Skrapits Krisztina Szira Judit A Fõiskolai Fõigazgatói Konferencia részérõl: dr. Kodácsy János Az Országos Közoktatási Intézet részérõl: dr. Halász Gábor A Közoktatási Modernizációs Közalapítvány részérõl: dr. Dobos Krisztina A Nemzeti Szakképzési Intézet részérõl: Köpeczi-Bócz Tamás A felhasználói szféra részérõl: dr. Ormos Pál 7.1.7. A Kuratórium tagjai tiszteletdíjban és költségtérítésben is részesülnek, amelynek feltételeit, összegét és elszámolásának rendjét — az alapító képviseletében eljáró oktatási miniszter elõzetes jóváhagyásával — a Közalapítvány önálló szabályzatában kell meghatározni. 7.2. Tanácsadó bizottságok 7.2.1. A Közalapítvány Kuratóriumának döntéseit tanácsadó bizottságok segítik. A tanácsadó bizottságok a Kuratórium felkérésére állást foglalnak a Közalapítvány szakmai programjainak tervezésével, megvalósításával és értékelésével kapcsolatos kérdésekben. 7.2.2. A tanácsadó bizottságok elnökét és tagjait a Kuratórium kéri fel feladataik ellátására. A mûködésükre vonatkozó részletes szabályokat a Szervezeti és Mûködési Szabályzat állapítja meg. 7.3. A Közalapítvány képviselete A Közalapítványt harmadik személyek és a hatóságok elõtt a Kuratórium elnöke képviseli. Képviseleti joga önálló és teljes körû. Az elnököt akadályoztatása esetén dr. Ormos Pál tag helyettesíti. Ebben az esetben az elnököt helyettesítõ dr. Ormos Pál tagot teljes körûen megilleti az elnök jogköre. Az elnököt helyettesítõ tagnak, a helyettesítés idõtartama alatt megtett intézkedéseirõl az elnök és a Kuratórium felé beszámolási kötelezettsége van. A Kuratórium a Közalapítvány igazgatója részére a Kuratórium által meghatározott döntések végrehajtása tekintetében a Ptk. 74/C. § (4) bekezdésének keretei között képviseleti jogot biztosíthat. A Közalapítvány bankszámlái feletti rendelkezésre az elnök, a Közalapítvány igazgatója, dr. Ormos Pál, dr. Dobos Krisztina, és dr. Kodácsy János jogosult. A bankszámla feletti rendelkezéshez minden esetben két rendelkezésre jogosult személy együttes aláírása szükséges. A mûködésre, valamint a képviseletre, az aláírásra és az utalványozásra vonatkozó részletes szabályokat a Szervezeti és Mûködési Szabályzat határozza meg.

Source: https://magyarkozlony.hu/hivatalos-lapok/3f1300618026180e41a263834607f863fcdf757f/dokumentumok/620ba227373e66fba290ef7d19ee25f87b005e27/letoltes